Maunakea
Koordinātas: 19°49′12″N 155°28′12″W﻿ / ﻿19.82000°N 155.47000°W﻿ / 19.82000; -155.47000 Maunakea (Mauna Kea) ir vulkāns Havaju salās, ASV. Tā augstums virs jūras līmeņa ir 4205 m, tādējādi šī ir augstākā Havaju štata virsotne. Tomēr lielākā daļa vulkāna atrodas zem ūdens — tā kopējais augstums no pamatnes okeāna gultnē līdz virsotnei ir 10 200 m, kas ir daudz vairāk nekā lielākajam kalnam pasaulē — Everestam (8848 m). Maunakea ir aptuveni divus miljonus gadu vecs, pēdējais vulkāna izvirdums noticis pirms aptuveni 4600 gadiem. Havajiešu mitoloģijā Havaju salas kalnu virsotnes ir svētas, Maunakea virsotne savukārt ir vissvētākā.